
                         Nr.23/269/2006

AVIZ

asupra propunerii legislative privind modificarea Legii privind înfiinţarea Agenţiei Naţionale pentru Locuinţe nr.152/1998, cu modificările 

şi completările ulterioare



În conformitate cu prevederile Regulamentului Camerei Deputaţilor, republicat, Comisia pentru industrii şi servicii a fost sesizată, cu nr.P.l.x 897 din 22 noiembrie 2006, pentru aviz la Comisia pentru administraţie publică, amenajarea teritoriului şi echilibru ecologic, cu propunerea legislativă privind modificarea Legii privind înfiinţarea Agenţiei Naţionale pentru Locuinţe nr.152/1998, cu modificările şi completările ulterioare.



Prin această iniţiativă legislativă se propune completarea Legii nr.152/1998 cu prevederi privind construirea de locuinţe suplimentare de către A.N.L. la iniţiativa autorităţilor publice locale.



Propunerea legislativă a fost avizată favorabil de Consiliul Legislativ, cu nr.1007 din 20 iulie 2007, cu observaţii şi propuneri care nu au fost preluate în text.



Cu actul nr.2641 din 29 august 2006, Guvernul României a comunicat că nu susţine propunerea legislativă.



Propunerea legislativă a fost respinsă de Senat, în şedinţa din 14 noiembrie 2006.



Examinarea proiectului de lege a avut loc în şedinţa comisiei din data de 13 decembrie 2006.



La lucrări au participat specialişti din Ministerul Transporturilor, Construcţiilor şi Turismului sub conducerea domnului secretar de stat Ioan Andreica.



În urma dezbaterilor, membrii comisiei au hotărât să avizeze negativ propunerea legislativă.



Prin obiectul de reglementare şi conţinutul său, propunerea legislativă face parte din categoria legilor ordinare.



Potrivit prevederilor Constituţiei României, republicată, Camera decizională pentru această propunere legislativă este Camera Deputaţilor.

PREŞEDINTE,

Iulian Iancu

Consilier parlamentar,
Daniel Bădina
Expert parlamentar,

Isabela Robe
